《建炎丞相成国吕忠穆公退老堂诗 其二》
宋代·钱伯言

令台狱□□群花，名圃初成将相家。云母久遮黄閤座，绮疏新照赤城霞。

调羹梅子生无数，遵渚鸿飞去有涯。见说樽前富佳客，亦应思我醉时挝。

作者简介：钱伯言（？～一一三八），字逊叔，会稽（今浙江绍兴）人。协之。高宗建炎元年（一一二七）八月，知杭州，十月，移知镇江府（《建炎以来系年要录》卷八、一○）。三年，责澧州居住，再贬永州安置（同上书卷二一）。绍兴八年，卒于岩州（同上书卷一二四）。今录诗七首。